b'\n_START_ARTICLE_\nDorte O. Jensen\n_START_SECTION_\nHistorien\n_START_PARAGRAPH_\nEfter stor succes i Europajollen, kulminerende med VM Guld i 1993, byttede Dorte enmandsjollen ud med matchracing, en holdsport og en helt anden boldgade, det skulle hurtigt vise sig at Dorte havde talent for sporten som hun dominerede i \xc3\xa5rene 1999-2001._NEWLINE_Op mod de olympiske lege i Athen 2004 var Ynglingen blevet olympisk. Dorte startede en OL kampagne og fik hurtigt st\xc3\xb8tte af Dansk Sejlunion. Dorte vandt den danske udtagelse. Resultatet blev en bronzemedalje for Dorte med gasterne Helle Jespersen og Christina Otzen._NEWLINE_I 2006 da VM i matchrace skulle afholdes i Danmark, gentog hun sejren og vandt VM-guld ud for Skovshoved Havn, denne gang med gasterne Gitte Bjerreg\xc3\xa5rd, Lea Olsen, Tine Kj\xc3\xa6rgaard, Helle Jespersen og Nathalia Nyeland.\n_START_SECTION_\nUddannelse med mere\n_START_PARAGRAPH_\nDorte er uddannet fysioterapeut, i Gudme p\xc3\xa5 Fyn driver hun sin Klinik For Fysioterapi._NEWLINE_Hun er fortsat aktiv sejler, og deltog blandt andet i Big Boat Challenge 2011, som skipper for Farr 40 pigeb\xc3\xa5den Team Maltesers'